Valsts sabiedrības ar ierobežotu atbildību „Latvijas Nacionālā opera un balets”

reģistrācijas Nr.40103208907

dalībnieku sapulces protokols

Rīgā, 2024.gada 30.oktobrī

Valsts sabiedrības ar ierobežotu atbildību „Latvijas Nacionālā opera un balets” (turpmāk – kapitālsabiedrība) parakstītais, apmaksātais un balsstiesīgais pamatkapitāls ir 16 566 755 *euro*.

**Sapulcē piedalās:**

Latvijas Republikas Kultūras ministrija, reģistrācijas Nr.90000042963, daļu skaits: 16 566 755, kas pārstāv 100% balsstiesīgā pamatkapitāla un kuras vārdā, pamatojoties uz Latvijas Nacionālās operas un baleta likuma 2.panta pirmo daļu, rīkojas valsts kapitāla daļu turētāja pārstāve – kultūras ministre Agnese Lāce.

**Sapulces vadītāja:**

Valsts kapitāla daļu turētāja pārstāve, kultūras ministre Agnese Lāce.

**Protokolists:**

Kapitālsabiedrības atbildīgais darbinieks – Kultūras ministrijas Kultūrpolitikas departamenta Nozaru politikas nodaļas vecākais referents Mārcis Katajs.

**Darba kārtībā:**

Par kapitālsabiedrības valdi.

**Sapulcē nolēma:**

Saskaņā ar Publiskas personas kapitāla daļu un kapitālsabiedrību pārvaldības likuma 31.panta astotās daļas 2.punktu un devīto daļu, 52.panta pirmās daļas 3.punktu, 65.panta otro daļu, 66.panta pirmās daļas 3.punktu, Komerclikuma 224.panta pirmo daļu un likuma „Par interešu konflikta novēršanu valsts amatpersonu darbībā” 8.1 panta ceturto prim daļu un piekto daļu, ņemot vērā to, ka uz kapitālsabiedrības valdes locekļa amatu tiks izsludināts konkurss un kapitālsabiedrības valdes locekļa kandidātu nav iespējams nominēt termiņā, kas nodrošinātu kapitālsabiedrības institūcijas rīcībspēju:

1. ievēlēt ar 2024.gada 5.novembri par kapitālsabiedrības valdes locekli Gintu Kursīti, personas kods: 310884-12175, līdz brīdim, kad Publiskas personas kapitāla daļu un kapitālsabiedrību pārvaldības likuma 31.pantā noteiktajā nominēšanas kārtībā kapitālsabiedrības valdes locekļa amatā tiek ievēlēts cits kandidāts;

**Balsoja par:** Latvijas Republikas Kultūras ministrija.

1. ņemot vērā, ka G.Kursīte kapitālsabiedrībā pilda finanšu direktora amata pienākumus, izvērtējot Latvijas Nacionālās operas un baleta likumā, Publiskas personas kapitāla daļu un kapitālsabiedrību pārvaldības likumā, Komerclikumā un kapitālsabiedrības statūtos kapitālsabiedrības valdes loceklim noteiktos amata pienākumus un kapitālsabiedrības valdes priekšsēdētāja 2019.gada 23.decembrī apstiprinātajā kapitālsabiedrības finanšu direktora amata aprakstā noteiktos kapitālsabiedrības finanšu direktora amata pienākumus, secināms, ka minēto amatu pienākumu savienošana interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Ņemot vērā minētos apsvērumus, pamatojoties uz Publiskas personas kapitāla daļu un kapitālsabiedrību pārvaldības likuma 52.panta pirmās daļas 3.punktu un likuma „Par interešu konflikta novēršanu valsts amatpersonu darbībā” 6.panta trešo daļu, 7.panta ceturtās daļas 2.punkta b) apakšpunktu, 8.1 panta ceturto prim daļu un piekto daļu, atļaut G.Kursītei savienot kapitālsabiedrības valdes locekļa amatu ar kapitālsabiedrības finanšu direktora amatu līdz brīdim, kad Publiskas personas kapitāla daļu un kapitālsabiedrību pārvaldības likuma 31.pantā noteiktajā nominēšanas kārtībā kapitālsabiedrības valdes locekļa amatā tiek ievēlēts cits kandidāts, ievērojot nosacījumu, ka atlīdzības apmērs par kapitālsabiedrības finanšu direktora amata pienākumu izpildi laikā, kad G.Kursīte pilda kapitālsabiedrības valdes locekļa pienākumus, nedrīkst pārsniegt 20 procentus no vienotās mēneša atlīdzības atbilstoši Ministru kabineta 2020.gada 4.februāra noteikumu Nr.63 „Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” 8.punktam;

**Balsoja par:** Latvijas Republikas Kultūras ministrija.

1. pilnvarot kapitālsabiedrības valdei parakstīt pieteikumu komercreģistra iestādei un 14 dienu laikā no šā protokollēmuma pieņemšanas dienas iesniegt komercreģistra iestādē Komerclikumā noteiktās ziņas (protokollēmuma 1.punkts) un saņemt nepieciešamos dokumentus.

**Balsoja par:** Latvijas Republikas Kultūras ministrija.

Sapulces vadītāja (paraksts\*) A.Lāce

Protokolists (paraksts\*) M.Katajs

\* Dokuments ir parakstīts ar drošu elektronisko parakstu